Ehdotus Euroopan parlamentin ja neuvoston direktiivi neuvoston direktiivien 70/156/ETY ja 80/1268/ETY muuttamisesta N1-luokan ajoneuvojen hiilidioksidipäästöjen ja polttoaineen kulutuksen mittaamisen osalta /* KOM/2001/0543 lopull. - COD 2001/0255 */



Virallinen lehti nro 051 E , 26/02/2002 s. 0317 - 0319



Ehdotus EUROOPAN PARLAMENTIN JA NEUVOSTON DIREKTIIVI neuvoston direktiivien 70/156/ETY ja 80/1268/ETY muuttamisesta N1-luokan ajoneuvojen hiilidioksidipäästöjen ja polttoaineen kulutuksen mittaamisen osalta (komission esittämä) PERUSTELUT A. ehdotuksen tarkoitus Ehdotuksen tarkoituksena on muuttaa direktiiviä 80/1268/ETY, sellaisena kuin se on viimeksi muutettuna direktiivillä 1999/100/EY, direktiivin soveltamisalan laajentamiseksi koskemaan N1-luokan ajoneuvoja (kevyitä hyötyajoneuvoja). Nykyisin direktiivi koskee vain M1-luokan ajoneuvoja (henkilöautoja). Ehdotus sisältää yhdenmukaistetut pakolliset vaatimukset N1-luokan ajoneuvojen hiilidioksidipäästöjen ja polttoaineen kulutuksen mittaamiseksi. Ehdotus on siten välttämätön, jotta tulevaisuudessa yhteisössä voidaan suorittaa N1-luokan ajoneuvojen polttoainetaloutta koskevia toimenpiteitä sekä seurata ja arvioida niitä. B. Oikeusperusta Toimenpiteitä ehdotetaan Euroopan yhteisön perustamissopimuksen 95 artiklan perusteella. Toimenpiteet ovat osa eurooppalaista tyyppihyväksyntäjärjestelmää, ja kansallisten viranomaisten antamien uusien hyväksyntöjen on oltava yhdenmukaisia toimenpiteiden kanssa. Markkinoiden toimijat kannattavat täysin tätä lainsäädäntöä. Teksti on ETA-sopimuksen kannalta merkityksellinen. C. Tausta 1. Nykyisen hiilidioksidipäästöjen vähentämiseen liittyvät toimenpiteet kuljetusalalla Komission tiedonannossa neuvostolle ja Euroopan parlamentille EU:n politiikasta ja toimenpiteistä kasvihuonekaasupäästöjen vähentämiseksi: kohti eurooppalaista ilmastonmuutosohjelmaa (ECCP) ehdotetaan kasvihuonekaasupäästöjen vähentämiseksi täytäntöönpanostrategiaa, johon kuuluu myös kuljetusalaa koskevia toimenpiteitä. Komissio antoi vuonna 1995 tiedonannon, jossa ehdotettiin henkilöautojen aiheuttamien hiilidioksidipäästöjen lisääntymistä koskevaa strategiaa. Ympäristöneuvosto vahvisti tämän strategian 25 päivänä kesäkuuta 1996 annetuissa päätelmissään. Strategian tavoitteena on, että uusien henkilöautojen hiilidioksidipäästön keskimääräinen taso olisi 120 g/km vuoteen 2005 mennessä (viimeistään vuoteen 2010 mennessä). Strategia perustuu kolmeen pilariin, jotka ovat sopimus teollisuuden kanssa, polttoainetalouteen liittyvä merkintäjärjestelmä sekä verotukselliset toimenpiteet. Nämä toimenpiteet tarvitsevat kuitenkin tuekseen lainsäädäntöä, jonka avulla voidaan seurata uusien henkilöautojen hiilidioksidipäästöjä. Ensimmäisen pilarin osalta Euroopan autonvalmistajien liitto (ACEA) sitoutui vuonna 1998 alentamaan ajoneuvojen keskimääräisen hiilidioksidipäästön arvoon 140 g/km vuoteen 2008 mennessä. Japanin autonvalmistajien liitto (JAMA) ja Korean vastaava elin (KAMA) ovat sittemmin tehneet vastaavat sitoumukset, ja näiden täydennykseksi tehtiin 22. kesäkuuta 2000 Euroopan parlamentin ja neuvoston päätös 1753/2000/EY henkilöautojen keskimääräisten hiilidioksidipäästöjen seurantajärjestelmästä. Toiseen pilariin liittyvä työ saatiin päätökseen, kun 13 päivänä joulukuuta 1999 annettiin Euroopan parlamentin ja neuvoston direktiivi 1999/94/EY kuluttajien mahdollisuudesta saada uusien henkilöautojen markkinoinnin yhteydessä polttoainetaloutta ja hiilidioksidipäästöjä koskevia tietoja. Kaikissa näissä toimenpiteissä hyödynnetään yhdenmukaistettua mittausmenetelmää, joka määritellään direktiivissä 80/1268/ETY perusvälineenä seuraaviin tarkoituksiin: 1. selkeiden tavoitteiden asettamiseksi teollisuuden sitoumuksille 2. vertailukelpoisten hiilidioksidipäästö- ja polttoaineen kulutuslukemien määrittelemiseksi kaikille ajoneuvotyypeille 3. saavutetun edistymisen seuraamiseksi ja arvioimiseksi avoimesti. 2. Kevyiden hyötyajoneuvojen hiilidioksidipäästöt Kevyet hyötyajoneuvot (N1-luokan ajoneuvot) ovat tavaroiden kuljetukseen käytettäviä ajoneuvoja, joiden suurin massa on korkeintaan 3,5 tonnia. N1-luokkaan kuuluu monenlaisia ajoneuvoja pienistä henkilöautosta muuntamalla saaduista kuljetusajoneuvoista maastureihin (SUV), monikäyttöautoihin, avopakettiautoihin ja isoihin pakettiautoihin. Suurin osa näistä ajoneuvoista on dieselkäyttöisiä. Kustakin perusmallista on yleensä lukuisia versioita, jotka eroavat toisistaan esimerkiksi katon korkeuden, ohjaamon tyypin, akselivälin tai korityypin osalta. ACEA:n toimittamien tietojen mukaan 11 suurta N1-luokan ajoneuvojen valmistajaa valmistaa nykyisin 94:ää perusmallia, joista kustakin on olemassa ainakin 10 erilaista versiota. M1- ja N1-luokan ajoneuvojen erottaminen ei ole aina helppoa, sillä valmistajilla on mahdollisuus hyväksyä samanlaisia ajoneuvoja M1- tai N1-luokan ajoneuvoiksi niiden käyttötarkoituksen mukaan. Vuonna 2000 EU:ssa myytiin noin 1,8 miljoonaa N1-luokan ajoneuvoa, kun henkilöautoja myytiin yli 14 miljoonaa. Markkinat jakautuvat kaikkien suurten henkilöautovalmistajien ja joidenkin kuorma-autovalmistajien kesken. Lisäksi on koko joukko korinvalmistajia, jotka kokoavat pieniä määriä erikoisajoneuvoja. Kevyiden hyötyajoneuvojen osuus maantieliikenteen hiilidioksidipäästöistä yhteisössä on noin 10 prosenttia. Auto Oil II -ohjelman selvitykset ovat osoittaneet, että N1-luokan ajoneuvojen osuus kokonaishiilidioksidipäästöistä kasvaa, koska näiden ajoneuvojen markkinaosuus on viime vuosina kasvanut. Toistaiseksi yhteisön tasolla ei ole tehty mitään tämän ajoneuvoluokan polttoainetalouden parantamiseksi tai hiilidioksidipäästöjen vähentämiseksi. Euroopan parlamentissa ja neuvostossa käytyjen keskustelujen aikana tuotiin esille kevyiden hyötyajoneuvojen ottaminen mukaan seurantajärjestelmään. Koska direktiivin 80/1268/ETY yhdenmukaistettua menettelyä sovelletaan kuitenkin vain M1-luokan ajoneuvoihin, perusvälinettä tätä varten ei ollut olemassa. Tämän ehdotuksen mukainen direktiivin soveltamisalan laajentaminen koskemaan myös N1-luokan ajoneuvoja on siten edellytys sille, että tulevaisuudessa on mahdollista suorittaa ja seurata kevyiden ajoneuvojen polttoainetalouteen liittyviä toimenpiteitä EU:ssa. Lokakuussa 1999 kokoontunut ympäristöneuvosto pani merkille, että komissio aikoi tehdä tutkimuksia mahdollisuuksista laajentaa direktiivin 80/1268/ETY soveltamisalaa koskemaan kevyitä hyötyajoneuvoja ensimmäisenä askeleena kohti kevyiden hyötyajoneuvojen sisällyttämistä hiilidioksidipäästöjen vähentämisstrategiaan. Komissio selvittää parhaillaan sitä, mitkä toimenpiteet ovat sopivimpia N1-luokan ajoneuvojen polttoainetalouden parantamiseksi ja hiilidioksidipäästöjen vähentämiseksi. Ehdotuksen valmistelemiseksi TÜV Rheinland on tehnyt komission toimeksiannosta tutkimuksen siitä, mitkä olisivat tekniset vaikutukset direktiivin 80/1268/ETY soveltamisalan laajentamisesta koskemaan N1-luokan ajoneuvoja. D. Asianomaisten sidosryhmien osallistuminen 1. Jäsenvaltioiden kanta Jäsenvaltioiden asiantuntijoita on kuultu ja heille on tiedotettu tämän ehdotuksen sisällöstä komission neuvoa-antavassa moottoriajoneuvojen päästöjä käsittelevässä työryhmässä MVEG:ssä (Motor Vehicle Emission Group). Suurin osa asiantuntijoista kannattaa ehdotusta. 2. Teollisuuden kanta Ajoneuvoteollisuus on ollut mukana keskustelujen alkuvaiheesta asti. Yleisesti teollisuuden edustajat kannattavat komission ehdotusta. E. Ehdotuksen perusta ja sisältö 1. Soveltamisalan laajentaminen Direktiivin 70/220/ETY liitteessä III määriteltyä dynamometrimenetelmää sovelletaan M1- ja N1-luokan ajoneuvojen pakokaasupäästöjen mittaamiseen. Vaihtoehtoisesti N1-luokan dieselkäyttöisten ajoneuvoille voidaan antaa tyyppihyväksyntä pakokaasupäästöjen osalta direktiivin 88/77/ETY mukaisesti. Direktiivissä 80/1268/ETY käytetään aivan samaa testimenetelmää polttoaineen kulutuksen ja pakokaasupäästöjen mittaamiseksi kuin direktiivissä 70/220/ETY, mutta direktiiviä 80/1268/ETY sovelletaan vain henkilöautoihin. Siten testimenetelmän soveltamisalaa voidaan direktiivin 70/220/ETY mukaisesti suoraan laajentaa koskemaan myös N1-luokan ajoneuvoja. Ehdotuksen mukaan uusi säännös koskisi * 1 päivästä heinäkuuta 2003 lähtien uusia tyyppihyväksyntöjä (luokassa N1) * 1 päivästä tammikuuta 2006 lähtien luokan N1 alaluokan I ajoneuvojen voimassa olevia tyyppihyväksyntöjä ja 1 päivästä tammikuuta 2007 lähtien luokan N1 alaluokkien II ja III ajoneuvojen voimassa olevia tyyppihyväksyntöjä. Voimassa olevia tyyppihyväksyntöjä koskevat päivämäärät ovat samat kuin direktiivissä 98/69/EY säädetyt luokkien M1 ja N1, ajoneuvojen päästöjä koskevat päivämäärät, jotta vältettäisiin tietyn ajoneuvotyypin toistuvat tyyppihyväksynnät, jotka lisäisivät merkittävästi ehdotukseen liittyviä kustannuksia. Nykyisin direktiivissä säädetään, että teknisen tutkimuslaitoksen on testin aikana tarkastettava, ovatko pakokaasupäästöt direktiivissä 70/220/ETY säädettyjen raja-arvojen mukaiset. Tätä ei voida soveltaa N1-luokan ajoneuvoihin, joille annetaan tyyppihyväksyntä päästöjen osalta direktiivin 88/77/ETY mukaisesti. 2. Kuorman vaikutus Mittausmenetelmässä, jota käytetään jo N1-luokan ajoneuvojen päästötestauksessa direktiivin 70/220/ETY mukaisesti, ei oteta huomioon vaikutusta, joka on ajoneuvon painon lisääntymisellä tavarankuljetuksen takia. Sama koskee muita muuttujia, kuten ajokäyttäytymistä, huoltoa ja ilmastollisia ja topografisia olosuhteita. TÜV:n tutkimuksesta saadut tiedot osoittavat, että kuormituksella on suuri vaikutus todelliseen polttoaineen kulutukseen ja hiilidioksidipäästöihin. Hiilidioksidipäästöjen suhteellinen lisäys 30 prosentin kuormalla, jota pidetään tämäntyyppisten ajoneuvojen keskimääräisenä kuormituksena, on 4-12 prosenttia ajoneuvotyypin ja ajosyklin mukaan. Säädetyllä ajosyklillä suoritetuissa ACEA:n mittauksissa suhteelliseksi lisäykseksi on saatu vain 4-6 prosenttia. Tutkimusten mukaan myös kuorman kanssa ja ilman kuormaa suoritettujen mittausten tulokset ovat johdonmukaiset. Tämä osoittaa, että mittausmenetelmä sopii hyvin polttoainetehokkuuden suhteelliseen vertailuun, mikä on tärkeä seikka asiakkaan, verotuksen määrittelyn ja ajan mittaan tapahtuvan polttoainetalouden seurannan johdonmukaisuuden kannalta. Kaikki testausmenetelmän muutokset, kuten kuormituksen ottaminen huomioon, aiheuttaisi eroja päästödirektiivin 70/220/ETY ja tämän direktiivin välillä. Koska erilaisia versioita on paljon, tämä aiheuttaisi paljon lisätestausta ja kuluja, mutta edut nykyiseen mittaus-menetelmään verrattuna olisivat pienet. Koska kuorman ja polttoaineen kulutuksen välillä on ilmeinen suora suhde, olisi hyvä kehittää laskentamenetelmä, jonka avulla voitaisiin arvioida kuorman vaikutus polttoaineen kulutukseen ja hiilidioksidipäästöihin. Nämä tiedot voitaisiin ilmoittaa yleisölle lisäämällä erityisiä N1-luokan ajoneuvoja koskevia vaatimuksia Euroopan parlamentin ja neuvoston direktiiviin 1999/94/EY, joka koskee kuluttajien mahdollisuutta saada uusien henkilöautojen markkinoinnin yhteydessä polttoainetaloutta ja hiilidioksidipäästöjä koskevia tietoja. Lisäksi on tarpeen seurata kuormituksen ja polttoaineen kulutuksen välistä suhdetta, jotta nähtäisiin optimoivatko valmistajat polttoainetalouden vain ajoneuvon ollessa tyhjä ja hyväksytäänkö sen merkittävä heikkenemisen suurilla kuormilla. 3. Pienten määrien valmistajia koskeva poikkeus Henkilöautoista poiketen kevyiden hyötyajoneuvojen tuotanto ei ole yksin EU:n laajuisesti tai kansainvälisesti toimivien yhtiöiden käsissä. Merkittävä joukko korinrakentajia kokoaa pienehköjä määriä ajoneuvoja erikoiskäyttöön. Tuotantomäärä rajoittuu yleensä joihinkin satoihin vuodessa eri versiot mukaan luettuina. Nämä valmistajat ostavat yleensä moottorin tai rungon, johon moottori on jo asennettu. Näille (diesel)moottoreille on jo annettu tyyppihyväksyntä päästöjen osalta direktiivin 88/77/ETY mukaisesti. Itse ajoneuvo tyyppihyväksytään monivaiheisen menettelyn mukaisesti, jotta nämä pienet valmistajat voivat suorittaa lopullisen varustelun. Tällaisilla pienillä ja keskisuurilla yrityksillä ei kuitenkaan ole varusteita (dynamometrejä) eikä asiantuntemusta, joita tarvitaan hiilidioksidipäästöjen mittaamiseksi. Koska valmistusmäärät ovat pieniä, tämän ehdotuksen noudattamisesta aiheutuvat lisäkustannukset olisivat kohtuuttomat todelliseen hyötyyn nähden. Sen vuoksi ehdotetaan, että pienten määrien valmistajia varten otetaan käyttöön poikkeus, jos moottori on tyyppihyväksytty päästöjen osalta direktiivin 88/77/ETY mukaisesti. F. Toissijaisuus 1. Ehdotettujen toimenpiteiden tarkoitus komission velvoitteisiin nähden Tarkoituksena on laajentaa nykyisten toimenpiteiden soveltamisalaa. Ehdotus on tärkeä osa komission työtä, joka liittyy liikenteen ja erityisesti N1-luokan ajoneuvojen aiheuttamien kasvihuonekaasupäästöjen vähentämiseen. 2. Yhteisön toimivalta jäsenvaltioiden toimivaltaan verrattuna Ajoneuvojen tyyppihyväksyntää koskevan lainsäädännön yhdenmukaistaminen kuuluu yhteisön yksinomaiseen toimivaltaan. 3. Yhteisön käytettävissä olevat toimintatavat Asianmukaisin toimintatapa on direktiiviin tai asetukseen perustuva lainsäädäntö. Ehdotus täyttäisi alan lainsäädäntöä koskevat vaatimukset, sillä se on erityisdirektiivi, joka mahdollistaa direktiivillä 70/156/ETY, sellaisena kuin se on viimeksi muutettuna direktiivillä 2000/40/EY, käyttöön otetun EY-tyyppihyväksyntäjärjestelmän soveltamisen. 4. Mahdollisuus asettaa yleiset tavoitteet, joiden toimeenpano jää jäsenvaltioille Tarvitaan kokonaisvaltainen ja yksityiskohtainen direktiivi, jotta varmistettaisiin yhdenmukaisuus kehysdirektiivin 70/156/ETY, sellaisena kuin se on viimeksi muutettuna direktiivillä 2000/40/EY, kanssa. G. Päätelmät Tällä ehdotuksella Euroopan parlamentin ja neuvoston direktiiviksi otetaan käyttöön yhdenmukaiset vaatimukset, jotka koskevat N1-luokan ajoneuvojen hiilidioksidipäästöjen ja polttoaineen kulutuksen mittaamista EU:ssa. Ehdotus on siten välttämätön, jotta tulevaisuudessa EU:ssa voidaan suorittaa N1-luokan ajoneuvojen polttoainetaloutta koskevia toimenpiteitä sekä seurata ja arvioida niitä. 2001/0255 (COD) Ehdotus EUROOPAN PARLAMENTIN JA NEUVOSTON DIREKTIIVI neuvoston direktiivien 70/156/ETY ja 80/1268/ETY muuttamisesta N1-luokan ajoneuvojen hiilidioksidipäästöjen ja polttoaineen kulutuksen mittaamisen osalta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen [1], [1] EYVL C ottavat huomioon talous- ja sosiaalikomitean lausunnon [2], [2] EYVL C noudattavat perustamissopimuksen 251 artiklassa määrättyä menettelyä [3], [3] EYVL C sekä katsovat seuraavaa: (1) Moottoriajoneuvojen polttoaineen kulutusta koskevan jäsenvaltioiden lainsäädännön lähentämisestä 16 päivänä joulukuuta 1980 annettu neuvoston direktiivi 80/1268/ETY [4] on yksi moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY [5] säädetyn tyyppihyväksyntämenettelyn mukaisista erityisdirektiiveistä. [4] EYVL L 375, 31.12.1980, s. 36, direktiivi sellaisena kuin se on viimeksi muutettuna komission direktiivillä 1999/100/EY (EYVL L 334, 28.12.1999, s. 36). [5] EYVL L 42, 23.2.1970, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2000/40/EY (EYVL L 203, 10.8.2000, s. 9). (2) Komission tiedonannossa neuvostolle ja Euroopan parlamentille EU:n politiikasta ja toimenpiteistä kasvihuonekaasupäästöjen vähentämiseksi: kohti eurooppalaista ilmastonmuutosohjelmaa (ECCP) [6] ehdotetaan kasvihuonekaasupäästöjen vähentämiseksi täytäntöönpanostrategiaa, johon kuuluu myös kuljetusalaa koskevia toimenpiteitä. Myös vihreässä kirjassa "Energiahuoltostrategia Euroopalle" kehotetaan ryhtymään toimenpiteisiin moottoriajoneuvojen polttoainetalouden parantamiseksi. [7] [6] KOM(2000) 88 lopullinen. [7] KOM(2000) 769 lopullinen. (3) Yhteisön strategiassa henkilöautojen hiilidioksidipäästöjen vähentämiseksi ja polttoaineen taloudellisuuden parantamiseksi annetussa komission tiedonannossa [8] käytetään perusvälineenä direktiivissä 80/1268/ETY määriteltyä yhdenmukaistettua mittausmenetelmää. Jotta olisi mahdollista toteuttaa toimenpiteitä kevyiden hyötyajoneuvojen polttoaineen kulutuksen ja hiilidioksidipäästöjen pienentämiseksi, on tarpeen laajentaa mainitun direktiivin soveltamisalaa koskemaan myös N1-luokan ajoneuvoja. [8] KOM(1995) 689 lopullinen. (4) Uusien henkilöautojen keskimääräisten hiilidioksidipäästöjen seurantajärjestelmästä 22 päivänä kesäkuuta 2000 tehdyn Euroopan parlamentin ja neuvoston päätöksen N:o 1753/2000/EY [9] mukaisesti komissio on suorittanut tutkimuksen N1-luokan ajoneuvojen hiilidioksidipäästöjen yhdenmukaisen mittausmenetelmän käytön mahdollisuuksista ja vaikutuksista. Polttoaineen kulutuksen ja hiilidioksidipäästöjen mittaamiseksi on teknisesti mahdollista ja kaikkein kustannustehokkainta käyttää nykyistä päästötestiä. Tämä testi on moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä 20 päivänä maaliskuuta 1970 annetun neuvoston direktiivin 70/220/ETY [10] mukainen. [9] EYVL L 202, 10.8.2000, s. 1. [10] EYVL L 76, 6.4.1970, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2001/1/EY (EYVL L 35, 6.2.2001, s. 34). (5) Useat pienten ajoneuvomäärien valmistajat ostavat moottorintoimittajilta moottorit, jotka on tyyppihyväksytty päästöjen osalta ajoneuvojen puristussytytysmoottoreiden kaasumaisten ja hiukkasmaisten päästöjen sekä ajoneuvoissa käytettävien maa- tai nestekaasulla toimivien ottomoottoreiden kaasupäästöjen torjumiseksi toteutettavista toimenpiteistä annetun jäsenvaltioiden lainsäädännön lähentämisestä 3 päivänä joulukuuta 1987 annetun neuvoston direktiivin 88/77/ETY [11] mukaisesti. Huomattavalla osalla näistä valmistajista ei ole laitteita eikä asiantuntemusta, joita tarvitaan pakokaasu- ja hiilidioksidimittauksia varten. Sen vuoksi on tarpeen myöntää poikkeus pienten määrien valmistajia varten, sillä tämän direktiivin noudattamisesta aiheutuvat kustannukset olisivat heille kohtuuttoman suuret. [11] EYVL L 36, 9.2.1988, s. 33, direktiivi sellaisena kuin se on viimeksi muutettuna komission direktiivillä 2001/27/EY (EYVL L 107, 18.4.2001, s. 10). (6) Nämä toimenpiteet vaikuttavat direktiivin 70/156/ETY liitteiden määräyksiin. (7) Sen vuoksi olisi muutettava direktiivejä 70/156/ETY ja 80/1268/ETY, OVAT ANTANEET TÄMÄN DIREKTIIVIN: 1 artikla Korvataan direktiivin 70/156/ETY liitteessä IV oleva I osan rivi 39 seuraavasti: >TAULUKON PAIKKA> 2 artikla Muutetaan direktiivin 80/1268/ETY liite I tämän direktiivin liitteen mukaisesti. 3 artikla 1. Jäsenvaltiot 1 päivästä toukokuuta 2003 eivät saa N1-luokan ajoneuvojen osalta syystä, joka liittyy hiilidioksidipäästöön tai polttoaineen kulutukseen, a) evätä minkään tyyppiseltä moottoriajoneuvolta EY-tyyppihyväksyntää tai kansallista tyyppihyväksyntää, b) kieltäytyä rekisteröimästä ajoneuvoa tai kieltää ajoneuvon myyntiä taikka käyttöönottoa direktiivin 70/156/ETY 7 artiklan mukaisesti, jos hiilidioksidipäästö ja polttoaineen kulutus on määritelty direktiivin 80/1268/ETY, sellaisena kuin se muutettuna tällä direktiivillä, vaatimusten mukaisesti. 2. Jäsenvaltiot eivät saa 1 päivästä heinäkuuta 2003 uusien N1-luokan ajoneuvotyyppien osalta a) enää antaa EY-tyyppihyväksyntää direktiivin 70/156/ETY 4 artiklan 1 kohdan mukaisesti, b) antaa kansallista tyyppihyväksyntää, paitsi jos käytetään perusteena direktiivin 70/156/ETY 8 artiklan 2 kohdan säännöksiä, jos hiilidioksidipäästöä ja polttoaineen kulutusta ei ole määritelty direktiivin 80/1268/ETY, sellaisena kuin se muutettuna tällä direktiivillä, vaatimusten mukaisesti. 3. N1-luokan I-alaluokan ajoneuvojen osalta 1 päivästä tammikuuta 2006 ja N1-luokan II- ja III-alaluokan ajoneuvojen osalta 1 päivästä tammikuuta 2007 a) jäsenvaltiot eivät enää saa pitää direktiivin 70/156/ETY säännösten mukaisia uusien ajoneuvojen vaatimustenmukaisuustodistuksia pätevinä mainitun direktiivin 7 artiklan 1 kohdan soveltamiseksi, ja b) jäsenvaltioiden on kieltäydyttävä rekisteröimästä sellaisia ajoneuvoja tai kiellettävä sellaisten ajoneuvojen myynti taikka käyttöönotto, joilla ei ole direktiivin 70/156/ETY mukaisesti voimassaolevaa vaatimustenmukaisuus-todistusta, paitsi jos käytetään perusteena mainitun direktiivin 8 artiklan 2 kohdan säännöksiä, jos hiilidioksidipäästöä ja polttoaineen kulutusta ei ole määritelty direktiivin 80/1268/ETY, sellaisena kuin se muutettuna tällä direktiivillä, vaatimusten mukaisesti. 4 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä huhtikuuta 2003. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 5 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 6 artikla Tämä direktiivi on osoitettu jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja LIITE Muutetaan direktiivin 80/1268/ETY liite I seuraavasti: 1. Korvataan 1 kohta seuraavasti: "1. SOVELTAMISALA Tätä direktiiviä sovelletaan M1- ja N1-luokan moottoriajoneuvojen hiilidioksidipäästöihin ja polttoaineen kulutukseen. Sitä ei sovelleta N1-luokan ajoneuvotyyppiin, jos sekä - kyseiseen ajoneuvotyyppiin asennetulle moottorityypille on annettu tyyppihyväksyntä direktiivin 88/77/ETY mukaisesti, että - valmistajan tekemien N1-luokan ajoneuvojen vuotuinen kokonaismäärä on maailmanlaajuisesti pienempi kuin 2 000 yksikköä. 2. Korvataan 2.3 kohta seuraavasti: "2.3 6 kohdassa kuvailtua testiä varten on toimitettava hyväksyttävää ajoneuvotyyppiä edustava malliajoneuvo, jos tyyppihyväksyntätesteistä vastaava tekninen tutkimuslaitos itse suorittaa testit. Tekninen tutkimuslaitos tarkastaa testeillä, että ne M1- ja N1-luokan ajoneuvot, joille on annettu tyyppihyväksyntä päästöjen osalta direktiivin 70/220/ETY mukaisesti, noudattavat siihen ajoneuvotyyppiin sovellettavia raja-arvoja, sellaisina kuin ne on kuvailtu direktiivissä 70/220/ETY." 3. Lisätään 6.1 kohtaan seuraava alakohta: "Ajoneuvoja, jotka eivät saavuta toimintasyklin edellyttämää kiihtyvyyttä ja suurinta nopeutta, käytetään kaasupoljin täysin pohjaan painettuna, kunnes ne saavuttavat jälleen vaaditun toimintakäyrän. Poikkeamat ajosyklistä on kirjattava testausselosteeseen." VAIKUTUSTEN ARVIOINTI EHDOTUKSEN VAIKUTUS YRITYSTOIMINTAAN JA ERITYISESTI PIENIIN JA KESKISUURIIN YRITYKSIIN (PK-YRITYKSET) Ehdotuksen nimi Ehdotus Euroopan parlamentin ja neuvoston direktiiviksi neuvoston direktiivien 70/156/ETY ja 80/1268/ETY muuttamisesta N1-luokan ajoneuvojen hiilidioksidipäästöjen ja polttoaineen kulutuksen mittaamisen osalta Asiakirjan viitenumero Ehdotus 1. Miksi yhteisön lainsäädäntö on tarpeen tällä alalla ja mitkä ovat sen päätavoitteet, kun otetaan huomioon toissijaisuusperiaate- Ajoneuvojen tyyppihyväksyntää koskevan lainsäädännön yhdenmukaistaminen kuuluu yhteisön yksinomaiseen toimivaltaan. Ehdotuksen tarkoituksena on laajentaa direktiivin 80/1268/ETY soveltamisalaa koskemaan N1-luokan ajoneuvoja (kevyitä hyötyajoneuvoja). Ehdotus sisältää yhdenmukaistetut pakolliset vaatimukset N1-luokan ajoneuvojen hiilidioksidi-päästöjen ja polttoaineen kulutuksen mittaamiseksi. Ehdotus on siten välttämätön, jotta tulevaisuudessa EU:ssa voidaan suorittaa N1-luokan ajoneuvojen polttoainetaloutta koskevia toimenpiteitä ja seurata ja arvioida niitä. Vaikutus yritystoimintaan 2. Mitä yrityksiä ehdotus koskee- - Yritystoiminnan alat Kevyiden hyötyajoneuvojen valmistajat - Yritysten koko (pienten ja keskisuurten yritysten osuus) Suuret yrityksen valmistavat hyvin suuren osan kevyistä hyötyajoneuvoista. Lisäksi on merkittävä määrä korinrakentajia, jotka kokoavat pieniä määriä erikoisajoneuvoja. Nämä ovat yleensä pieniä tai keskisuuria yrityksiä. - Ovatko yritykset keskittyneet yhteisön tietylle maantieteelliselle alueelle- Yrityksiä sijaitsee kaikkialla yhteisössä. 3. Mitä yritysten on tehtävä noudattaakseen ehdotusta- Ehdotuksella vain sisällytetään polttoaineen kulutuksen ja hiilidioksidipäästöjen mittaaminen N1-luokan ajoneuvojen (kevyiden hyötyajoneuvojen) tyyppihyväksyntä-menettelyyn. Suuri osa tällaisista ajoneuvoista testataan ja tyyppihyväksytään jo nyt päästöjen osalta identtisellä menettelyllä (esim. direktiivin 70/220/ETY mukaisesti), joten lisäkustannuksia ei synny, paitsi jos valmistajat haluavat erotella tarkemmin saman tyypin eri versioiden polttoaineen kulutusarvot. Ajoneuvoille, joiden moottori on tyyppihyväksytty direktiivin 88/77/ETY mukaisesti, on suoritettava lisätestejä. 4. Mitkä ovat ehdotuksen todennäköiset talousvaikutukset- - työllisyyteen Ehdotus ei todennäköisesti vaikuta työllisyyteen. - investointeihin ja uusien yritysten perustamiseen Ehdotuksen vaikutus uusien yritysten perustamiseen ja investointeihin on todennäköisesti pieni. Testauslaitteistojen kapasiteettia tarvitaan kuitenkin entistä enemmän. - yritysten kilpailukykyyn Ehdotuksella ei ole suoraa vaikutusta kilpailukykyyn. 5. Sisältyykö ehdotukseen toimenpiteitä, joiden tarkoituksena on ottaa huomioon pienten ja keskisuurten yritysten erityistarpeet (muihin ryhmiin verrattuna lievemmät tai erilaiset vaatimukset)- Kyllä. Merkittävä joukko korinrakentajia kokoaa pienehköjä määriä ajoneuvoja erikoiskäyttöön. Tuotantomäärä rajoittuu yleensä joihinkin satoihin vuodessa eri versiot mukaan luettuina. Nämä valmistajat ostavat yleensä moottorin tai rungon, johon moottori on jo asennettu. Näille (diesel)moottoreille on jo annettu tyyppihyväksyntä päästöjen osalta direktiivin 88/77/ETY mukaisesti. Itse ajoneuvo tyyppihyväksytään monivaiheisen menettelyn mukaisesti, jotta nämä pienet valmistajat voivat suorittaa lopullisen varustelun. Tällaisilla pienillä ja keskisuurilla yrityksillä ei kuitenkaan ole varusteita (dynamometrejä) eikä asiantuntemusta, joita tarvitaan hiilidioksidipäästöjen mittaamiseksi. Koska valmistusmäärät ovat pieniä, tämän ehdotuksen noudattamisesta aiheutuvat lisäkustannukset olisivat kohtuuttomat todelliseen hyötyyn nähden. Sen vuoksi ehdotetaan, että pienten määrien valmistajia varten otetaan käyttöön poikkeus, jos moottori on tyyppihyväksytty päästöjen osalta direktiivin 88/77/ETY mukaisesti. Kuuleminen 6. Luettelo ehdotuksen valmistelussa kuulluista ja esitettyjen kantojen pääpiirteet. MVEG (moottoriajoneuvojen päästöjä käsittelevä ryhmä) ACEA-JAMA (Euroopan ja Japanin autonvalmistajien järjestöt) Teollisuutta on kuultu ehdotusta laadittaessa ja käsiteltäessä. Sen panos työhön on ollut merkittävä. Yleisesti teollisuus kannattaa ehdotusta, mutta se olisi toivonut laajempaa poikkeusta ja joustavampaa järjestelmää tyyppihyväksyntöjen laajentamista varten.